Patent LV-15401-B (LV)
Inventor: BODNIEKS MĀRIS
IPC: A63C17/12
Filed: 2017-11-07
Abstract: 1. Skrituļslida, kas satur zābaku (10) un tam pievienotu šasiju (20), turklāt šasija (20) satur: - aizmugurējo riteni (30), kas piestiprināts ar rotācijas iespēju pie šasijas (20); - piedziņas riteni (31), kas piestiprināts ar rotācijas iespēju pie šasijas (20); - priekšējo riteni (32), kas papildus satur sviru (40), kas ar tās vienu galu ir nostiprināta ar rotācijas iespēju pie šasijas (20) priekšgala, bet ar otru galu ir nostiprināta ar rotācijas iespēju pie priekšējā riteņa (32), tādējādi priekšējais ritenis (32) caur sviru (40) ir savienots ar šasiju (20), ļaujot svirai (40) ar priekšējo riteni (32) svārstīties attiecībā pret šasiju (20); raksturīga ar to, ka papildus satur: - spēka pārneses mehānismu, kas pielāgots priekšējā riteņa (32) svārstveida kustības pārvēršanai rotācijas kustībā, kas savukārt tiek pārnesta uz piedziņas riteni (31), tādējādi nodrošinot piedziņas riteņa (31) piedziņu, kad šasijas priekšgals tiek spiests uz leju, pārvietojot priekšējo riteni (32) uz priekšu attiecībā pret šasiju (20), tādējādi radot skrituļslidai papildu piedziņu. 2. Skrituļslida saskaņā ar 1. pretenziju, kas raksturīga ar to, ka spēka pārneses mehānisms satur: - piedziņas zobratu (70), kas ir uz vienas ass ar piedziņas riteni (31) un savienots ar minēto piedziņas riteni (31) tādā veidā, lai piedziņas zobrata (70) rotācijas kustību pārnestu uz piedziņas riteni (31); - virzes-rotācijas pārneses mezglu, kas satur lielo zobratu (81) un mazo zobratu (82), kas nekustīgi savienoti savā starpā un piestiprināti ar rotācijas iespēju pie šasijas (20), turklāt lielais zobrats (81) ir izvietots tā, lai būtu sazobē ar piedziņas zobratu (70), un zobstieni (90), kas vienā tā galā ir savienots ar priekšējo riteni (32) vai sviru (40) un otrā tā galā ir izveidoti zobi (91), kas iet sazobē ar mazo zobratu (82) tādā veidā, ka, priekšējam ritenim (32) pārvietojoties uz priekšu, tiek pārvietots ar priekšējo riteni (32) vai sviru (40) saistītais zobstienis (90), kas iegriež mazo zobratu (82), kas savukārt caur lielo zobratu (81) pārnes rites kustību uz piedziņas zobratu (70), kas savukārt iegriež piedziņas riteni (31), radot skrituļslidai papildu piedziņu. 3. Skrituļslida saskaņā ar 2. pretenziju, kas raksturīga ar to, ka piedziņas ritenī (31) vai vienā no virzes-rotācijas pārneses mezgla zobratiem (70; 81; 82) ir iebūvēts sprūdmehānisms, kas nodrošina to, ka, virzes-rotācijas pārneses mezglam atgriežoties tā sākotnējā stāvoklī, kad šasijas (20) garenass ir galvenokārt paralēla brauktuves virsmai, piedziņas ritenis (31) netiktu griezts pretēji braukšanas virzienam, radot bremzēšanas kustību. 4. Skrituļslida saskaņā 2. vai 3. pretenziju, kas raksturīga ar to, ka tā papildus satur pirmo elastīgo elementu (60), kam viens tā gals ir piestiprināts pie šasijas (20), bet otrs tā gals ir piestiprināts pie zobstieņa (90) tādā veidā, lai nodrošinātu nepārtrauktu sazobi starp zobstieņa (90) zobiem (91) un mazo zobratu (82). 5. Skrituļslida saskaņā ar jebkuru no 2. līdz 4. pretenzijai, kas raksturīga ar to, ka tā papildus satur otru elastīgo elementu (61), kam viens tā gals piestiprināts pie šasijas (20), bet otrs tā gals piestiprināts pie zobstieņa (90) vai sviras (40) tādā veidā, lai nodrošinātu zobstieņa (90) atvirzīšanu tā sākumstāvoklī, kad šasijas (20) garenass ir galvenokārt paralēla brauktuves virsmai. 6. Skrituļslida saskaņā ar jebkuru no 2. līdz 5. pretenzijai, kas raksturīga ar to, ka zobstieņa (90) zobi (91) ir izveidoti tik tālu, ka, skrituļslidai atrodoties tās sākumstāvoklī, zobstieņa (90) zobi (91) nav sazobē ar mazo zobratu (82). 7. Skrituļslida saskaņā ar jebkuru no 2. līdz 6. pretenzijai, kas raksturīga ar to, ka tā papildus satur atduri, kas novērš zobstieņa (90) pārvietojumu aiz iepriekš noteiktas robežas vai sliekšņa, atgriežoties tā sākumstāvoklī, kad šasijas (20) garenass ir galvenokārt paralēla brauktuves virsmai. 8. Skrituļslida saskaņā ar jebkuru no 2. līdz 7. pretenzijai, kas raksturīga ar to, ka starp virzes-rotācijas pārneses mezgla lielo zobratu (81) un piedziņas zobratu (70) ir izkārtots vēl viens zobratu pāris, tādējādi papildus izmainot zobratu pārnesumu starp lielo zobratu (81) un piedziņas zobratu (70). 9. Skrituļslida saskaņā ar 8. pretenziju, kas raksturīga ar to, ka piedzenamais zobrats (70) ir siksnas skriemelis un lielais zobrats (81) ir siksnas skriemelis, un abi skriemeļi ir sajūgti savā starpā ar siksnu. 10. Skrituļslida saskaņā ar 8. pretenziju, kas raksturīga ar to, ka piedzenamais zobrats (70) ir ķēdes zobrats un lielais zobrats (81) ir ķēdes zobrats, un zobrati (70; 81) ir sajūgti savā starpā ar ķēdi.